text: 
  Horsens Kunstmuseum har nemlig siden 1984 haft til huse i Pavillon 
  Lunden. Det er en cirka 150 år gammel, smuk bygning, der blev 
  grundlagt af Horsens Borgerlige Skyttelaug. Siden har den blandt andet 
  været sommerrestaurant. Museet ligger i Caroline Amalie-lunden, en stor 
  park med statelige, gamle træer.
  
  " Kritikken skyder forbi, " mener Claus Hagedorn-Olsen. " Tilbygningen 
  berører mindre end én pct. af parkens areal, og det er lykkedes 
  Horsens arkitekterne Niels Thorup Pedersen og Poul Schwartz at tegne 
  en udvidelse, der passer særdeles fint til den gamle bygning, og 
  derfor kan vi tage kritikken helt roligt. " Klar til byjubilæet
  
  Går udbygningen efter planen, vil det udvidede museum stå klart til 
  november, når Horsens fejrer sit 550 års jubilæum som købstad.
  
  " Og med de nye rammer har vi gode muligheder for at gøre Horsens 
  endnu mere kendt som kunstby, " siger Claus Hagedorn-Olsen, der kom 
  til byen som museumsinspektør i 1984 samtidig med, at kunstmuseet 
  rykkede ud i sit eget hus i Caroline Amalie-lunden.
  
  
  
  